Nyitott Világ Iskola Alapítvány

Egyszerűsített éves beszámoló

2013

Tartalom

[BEVEZETÉS 2](#_Toc416686095)

[1.1 Az 1%-os kampány és eredménye 3](#_Toc416686096)

[1.2 Rendezvények 2013-ban 3](#_Toc416686097)

[2. Az Alapítvány működési feltételei 2013-ban 4](#_Toc416686098)

[2.1 Források 4](#_Toc416686099)

[2.1.1 Beszámoló az alapítványi vagyon felhasználásáról 4](#_Toc416686100)

[2.1.2 Működési költségek 5](#_Toc416686101)

[2.2 Költségvetési és önkormányzati eredetű támogatások 5](#_Toc416686102)

[2.3 Az alapítvány tisztségviselőinek juttatásai 5](#_Toc416686103)

[2.4 A 2013. évi egyszerűsített beszámoló 5](#_Toc416686104)

[1. sz. Melléklet – a Nyitott Világ Iskola Alapítvány főbb adatai 7](#_Toc416686105)

# BEVEZETÉS

A Nyitott Világ Iskola Alapítvány 1996-ben alakult.

A Nyitott Világ Iskola Alapítvány 1996-ban jött létre, és az akkoriban a Fővárosi Önkormányzat által fenntartott Nyitott Világ Fejlesztő Iskola tanulóinak támogatását jelölte meg cél szerinti tevékenységeként.

Tanulóink többsége szociálisan és egzisztenciálisan hátrányos helyzetű családok gyermekei. Az ebből következő kulturális hátrányokat tudjuk az Alapítvány anyagi támogatásával kompenzálni. Ennek köszönhetően tanulóink eljutnak olyan programokra, rendezvényekre, illetve részt vehetnek olyan eseményeken, amelyeket a családjuk nem tud biztosítani számukra.

Az azóta eltelt évek során bevételét a felajánlott személyi jövedelemadó 1%-ok, valamint néhány szülő és céges támogató befizetései jelentik.

Az Alapítvány tevékenységét az alapszabályban foglaltaknak megfelelően végzi, vállalkozási tevékenységet nem folytat.

Az Alapítvány egyszerűsített éves beszámolót készít. Tárgyi eszközökkel, készlettel, befektetett pénzügyi eszközökkel nem rendelkezik. Bér és bérjellegű költségei illetve személyi jellegű egyéb kifizetései az adott időszakban nem voltak.

Reméljük, hogy a néhány szülő és céges támogató anyagi támogatásának köszönhetően minden diák és szülő örömére eredményesen végeztük munkánkat.

Budapest, 2014. március 26.

*Marcsekné dr. Lukács Valéria*

a Nyitott Világ Iskola Alapítvány

elnök

# 1.1 Az 1%-os kampány és eredménye

A 2012-es adóév után a Nyitott Világ Iskola Alapítvány folyószámlájára összességében 107.507 Ft érkezett az SZJA 1%-os rendelkezéseknek köszönhetően.

A korábbi években kapott 1% felhasználásáról a Nyitott Világ Fejlesztő Iskola honlapján (nyivi.gportal.hu) „Alapítványunk” rovatában jelentettünk meg közleményt illetve jelentettük az APEH-nak.

Mivel az alapítványunk legfőbb bevételi forrása az 1%-os rendelkezések alapján befolyt összeg ezért idén is nagy hangsúlyt helyeztünk az „1%-os” kampányunkra. Szülői értekezleteken tájékoztattuk a szülőket az alapítvány célkitűzéseiről, beszámoltunk eredményeinkről, az iskola faliújságán hívtuk fel a figyelmet az alapítványunkra és kértük a szülők támogatását.

A Nyitott Világ Iskola Alapítvány 2013-ban is kiemelt stratégiai céljának tekinti a hatékony 1%-os kampányt.

# 1.2 Rendezvények 2013-ban

2013-ban hagyományainkhoz híven több iskolai rendezvényt támogattunk és szerveztünk.

Nagy hangsúlyt fektetünk az ünnepekre való közös, iskolai szintű készülődésre. Kiemelt ünnepeink: október 23., Mikulás, advent, karácsony, farsang, március 15., húsvét, ballagás és tanévzáró ünnepség. Az ezek lebonyolításához szükséges anyagok, eszközök, megvendégelések kiadásainak támogatását biztosította az alapítvány.

Ebben az évben is támogattuk az iskola kulturális programjait, kirándulásait, sportrendezvényeit. Többek között így jutottak el tanulóink a Kolibri Színházba, a Bajor Gizi Színészmúzeumba, a Planetáriumba, a visegrádi Mátyás Király Múzeumba, a Szent István Bazilikába és a szentendrei Szabadtéri Néprajzi Múzeumba

A szakkörök anyagbeszerzését ebben az évben is támogatta az Alapítvány.

# 2. Az Alapítvány működési feltételei 2013-ban

Munkánkat továbbra is a Nyitott Világ Fejlesztő Iskola épületében végezzük.

A Nyitott Világ Fejlesztő Iskola önkormányzati engedéllyel ingyen biztosítja számunkra az iroda és a szükséges telekommunikációs eszközök használatát.

Az alapítvány bérjellegű kifizetést, tiszteletdíjat vagy más személyi juttatást 2013-ban senkinek sem nyújtott.

# 2.1 Források

2013-ban az alábbi forrásokból gazdálkodott az Alapítvány:

Nyitó készlet: 185.204 Ft

ebből: bankszámlán: 182.536Ft

pénztárban: 2668 Ft

Bevételek: 577.608 Ft

ebből: adomány: 350.000 Ft

szülői támogatás: 120.000 Ft

SZJA 1%: 107.507 Ft

banki kamat: 101 Ft

# 2.1.1 Beszámoló az alapítványi vagyon felhasználásáról

Rendezvények támogatása: 42.214 Ft

Kulturális programok támogatása: 22.200 Ft

Tanulmányi kirándulások támogatása: 67.800 Ft

Szakkörök támogatása: 3990 Ft

Üzemeltetési költségek: 17.040 Ft

Összesen: 153.244 Ft

Záró pénzkészlet: 609.568 Ft

ebből bank: 523.342 Ft

pénztár: 86.244 Ft

# 2.1.2 Működési költségek

Mivel a Nyitott Világ Iskola Alapítvány ingyen használhatja a Nyitott Világ Fejlesztő Iskola irodahelyiségét, irodai és telekommunikációs eszközeit, így működési költsége az alapítványnak nem volt.

# 2.2 Költségvetési és önkormányzati eredetű támogatások

Az alapítvány 2013-ban

* az 1%-okból 107.507 Ft támogatást kapott

Az alapítvány 2013-ban

* helyi önkormányzattól, fővárosi önkormányzattól
* kisebbségi települési önkormányzattól vagy ezek szerveitől

**nem kapott támogatást.**

# 2.3 Az alapítvány tisztségviselőinek juttatásai

Az alapítvány kuratóriumának és felügyelő szervének tagjai bérjellegű juttatást, tiszteletdíjat vagy támogatást sem pénzben sem természetben nem kaptak.

# 2.4 A 2013. évi egyszerűsített beszámoló

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1** | **8** | **0** | **8** | **2** | **2** | **1** | **2** | **1** | **4** | **3** | **0** | **0** | **0** | **0** | **0** | **0** |  |  |  |  |  |  |  |  |  |  |
| Statisztikai számjel vagy adószám | | | | | | | | | | | | | | | | |  |  |  |  |  |  |  |  |  |  |

A számviteli törvény szerinti egyéb szervezetek

egyszerűsített beszámolója

2013

**Nyitott Világ Iskola Alapítvány**

**1125 Budapest, Diósárok u. 40.**

Budapest, 2014. március 26.

*Marcsekné dr. Lukács Valéria*

*Nyitott Világ Iskola Alapítvány*

*elnök*

A 2013. évi egyszerűsített beszámolót az alapítvány kuratóriuma 2014. március 26-i ülésén egyhangúlag jóváhagyta.

Marcsekné dr. Lukács Valéria

a kuratórium elnöke

# 1. sz. Melléklet – a Nyitott Világ Iskola Alapítvány főbb adatai

Szervezet megnevezése: Nyitott Világ Iskola Alapítvány

Székhelye: 1125 Budapest, Diósárok u. 40.

Postacíme: 1125 Budapest, Diósárok u. 40.

Adószáma: 18082212-1-43

Folyószámlaszám: 11702036-20637314 OTP Bank Nyrt.

Honlap: nyivi.gportal.hu

E-mail: nyitottvilag@gmail.com

Telefonszám: 1-214-1000

Az alapítvány célja (kivonat az alapító okiratból):

„Az iskola pedagógiai célkitűzéseinek és hátrányos helyzetű tanulóinak támogatása.

Ezen belül:

1. hátrányos helyzetű tanulók anyagi támogatása
2. az iskola pedagógiai célkitűzéseinek elősegítése és elismerése
3. az iskola működéséhez szükséges tárgyi feltételek támogatása”